Sven Hedin

Sven Anders Hedin (Stoccolma, 19 frevâ 1865 – 26 novembre 1952) o l'é stæto un esploratô, geògrafo e geopolìtico svedeize.

 Vitta 
Hedin o nasce' a Stoccolma. Tra o 1886 e o 1892 o studiò geologia, mineralogia, zoologia, e latin a l'Universcitæ de Stoccolma, de Uppsala, de Berlin e de Halle. O fu allevo do Ferdinand von Richthofen.

Tra o 1892 e o 1935 o ghiò varie spediçioin inte l'Axia centrâ. Into 1902 o fu l'urtimo svedeize da stoia a êse inscignîo d'un tìttolo nobiliâ ereditâio. O vègne membro de l'Accademia Svedeize into 1913. Tra i sò primati, ascì a produçion da primma mappa dettaggiâ de Pamir, Taklamakan, Tibet, de l'antiga Via da sæa e de l'Himalaya. Pâ che segge stæto o primmo Œüropeo a comprende che l'Himalaya o foise un'unica cadeña montagnôza.

Sciben ch'o segge stæto prinçipalmente un esploratô, o Hedin o fu ascì o primmo ócidentâ a desotterâ e roviñe di antighe çittæ buddiste inte l'Axia Centrâ cineize. Into 1899 o scrovì l'antigo prescidio cineize de Loulan into deserto do Taklamakan. I numeroxi manoscrìti desotterræ inte quello scito prœuvan l'enorme importança stòrica do ritrovamento. Inti ùrtimi tempi o disegnò e mappe de ampie zone inesploræ di ærtûe tibetañe, ma o no l'ariescì mai a realizzâ o sò ùrtimo grande sœunno: acede a-a çittæ proibîa de Lhasa.

O fu amigo personâ do Gustavo V de Svéçia (e da so regiña Victoria de Baden) ch'o frequentò regolarmente. Insemme a-o Carl Bennedich o fu aotô do coscì dito discorso a-o castello reâ (borggårdstalet) ch'o fu lezuo a l'arivo da marcia armâ contadiña (bondetåget) inta rescidença reâ. Inte questo discorso, o Re o denonçiava aspiamente a politica de difeisa do governo do Karl Staaff, ch'o fu constreito a-e dimiscioin.

O Sven Hedin o pensava che-a Ruscia a constitoisse una grave menaçça pe l'ocidente, e pe questo ascì o suportò e amirò l'Adolf Hitler (che piatro o ricangiava affettosamente) primma e durante o Terço Reich. Tuttavia o Hedin o no fu mai un veo nazista, e o fu ançi sostançiamente ingannao da-i naçionalsocialisti. Into so libbro Tyskland och världsfreden (a Germania e a paxe mondiâ) o Hedin o lançò una ciæa invettiva contra o governo todesco:

Into mæ sangue ogni sezzêxima goçça a l'é d'origine ebraiche. Mi ammo questa sezzêxima goçça e no vœuggio assolutamente renonçiâghe. 

In Germania o libbro o fu bandîo.
 Spediçioin 
 1885-1886 Primma escurscion in Ruscia, into Caocaxo, in Perscia, in Iraq e in Turchia.
 1890-1891 Segonda escurscion in Perscia e in Axia Centrâ.
 1893]]-[[1897 Ancon Axia Centrâ. A-a traversâ do deserto do Taklamakan solo lê e un atro membro da spediçion sopravissan. Tibet e finarmente Pechin. 
 1899-1902 Axia Centrâ. Mappatua do Tibet. O provò ascì a razonze Lhasa, ma sença sucesso.
 1905-1909 Terça spediçion inte l'Axia Centrâ, precisamente in Himalaya, dov'o trascorse tanto tempo inta region do Tibet e dove probabilmente o fu o primmo Œüropeo a comprende o scistema montuoso trans-himalayan.
 1926-1935 A coscì díta "spediçion sino-svedeize" (parçialmente sponsorizzâ da-o governo todesco e da-a compagnia aerea de bandea Lufthansa) verso o Deserto do Gobi e a Mongòllia. In questo periodo o conobbe ascì o Chang Kai-shek, ch'o reputò una personalitæ noteive.

 Nòtte 

 Atri progetti 

Categorîa:Biografìe